Mike Jackson

Iaroifigeach i reisimint pharaisiút Arm na Breataine ba ea an Ginearál Sir Michael David Jackson, GCB, CBE, DSO, DL (21 Márta 1944 – 15 Deireadh Fómhair 2024), nó Mike Jackson,  Bhí Mike Jackson i láthair sléachta sa Tuaisceart le linn na dTrioblóidí. Níor tugadh Mike Jackson riamh os comhair cúirte faoin uafás.

clé|mion|Jackson in 2008;  thóg sé amach a dhírbheathaisnéis, Soldier, in 2008.

 Sléacht Bhaile Uí Mhurchú 
clé|mion|Jackson ar chlé, san Astráil, 2011
Lámhach agus mharaigh saighdiúirí ón reisimint pharaisiút deichniúr i mBaile Uí Mhurchú in iarthar Bhéal Feirste idir 9-11 Lúnasa 1971, máthair ochtair agus sagart ina measc. Gortaíodh na dosaein eile. Captaen sa reisimint pharaisiút ab ea Mike Jackson ag an am, ar dualgas i mBaile Uí Mhurchú ag an am.

San fhianaise a thug Jackson ag an gcoiste cróinéara, dúirt sé  go mb'fhéidir gur thug sé le fios do nuachtóirí sna laethanta i ndiaidh an áir go raibh baill den IRA i measc na ndaoine a bhí lámhachta ag na saighdiúirí.  Ach chinn cróinéir in 2020 go raibh an deichniúr "iomlán neamhchiontach", mar ba léir do chách ón tús.

 Domhnach na Fola 1972 
Bhí Mike Jackson ar dualgas i nDoire nuair a lámhach agus a mharaigh saighdiúirí ón reisimint sin trí dhuine dhéag, ógánaigh a bhformhór. Lámhachadh agus gortaíodh na scórtha eile an lá sin chomh maith (agus fuair duine acu bás cúpla mí ina dhiaidh sin).

Labhair Jackson leis na paratrúipéirí a rinne an marú tar éis dóibh a ngunnaí a chur i leataobh agus mhaígh sé go raibh na saighdiúirí ag scaoileadh ar ais le baill den IRA a bhí ag scaoileadh leosan, scéal nach raibh fírinne dá laghad ann.

Thug Jackson le fios in 2007 go ndúirt Frank Kitson gur chóra don Choirnéal Derek Wilford – an t-oifigeach a bhí i gceannas na saighdiúirí an lá sin – gur chóra dó "an obair a chríochnú".

Chinn Binse Fiosrúcháin Saviile in 2010 go raibh bréaga inste ag na saighdiúirí agus nach raibh aon duine de na mairbh armtha nuair a lámhachadh iad, mar ba léir don saol riamh.

 Gairm 
Ardú céime i ndiaidh ardú céime a fuair Mike Jackson ó Dhomhnach na Fola i leith agus bhain sé buaic amach nuair a ceapadh é ina cheann foirne ar Arm na Breataine in 2003.  Ansin tharraing sé conspóid san Iaráic sna 2000idí, agus Cogadh na hIaráice faoi lánseol.

Foilsíodh a dhírbheathaisnéis, Soldier, in 2008.

 Féach freisin     

 Sléacht Bhaile Uí Mhurchú, 1971  agus Domhnach na Fola, 1972
 An reisimint pharaisiút

 Tagairtí 

Catagóir:Saighdiúirí Sasanacha
Catagóir:Domhnach na Fola 1972
Catagóir:Básanna in 2024
Catagóir:Daoine a rugadh i 1944
Catagóir:Reisimint Pharaisiúit (Ríocht Aontaithe)